**Εξετάσεις Εργαστηρίου Παθολογικής-Χειρουργικής Νοσηλευτικής ΙΙ**

Μετά από την προφορική διατύπωση πλήθους παραπόνων από φοιτητές που παρακολουθούν τα εργαστηριακά μαθήματα της Παθολογικής-Χειρουργικής Νοσηλευτικής ΙΙ κατά το τρέχον εξάμηνο σπουδών, θεωρώ απαραίτητο να σας ενημερώσω για τα εξής:

- Οι εξετάσεις των παραπάνω μαθημάτων θα πραγματοποιηθούν **σε απόλυτη συμφωνία με το Πρόγραμμα που αναρτήθηκε στην ιστοσελίδα του Τμήματος την Πέμπτη 17-5-2018**. Διευκρινίζεται ότι το Πρόγραμμα αυτό διαμορφώθηκε με την πλήρη συναίνεση όλων των διδασκόντων στα εν λόγω εργαστηριακά μαθήματα και κατατέθηκε στη Γραμματεία υπογεγραμμένο από την υπεύθυνη, διδάσκουσα των αντίστοιχων θεωρητικών μαθημάτων, Δρ. Μ. Μπατσολάκη. Ακολούθως, το Πρόγραμμα αυτό αναρτήθηκε, τόσο στην ιστοσελίδα όσο και στον πίνακα ανακοινώσεων του Τμήματος, προκειμένου όλοι οι φοιτητές που δικαιούνται να συμμετέχουν στις εξετάσεις να λάβουν εγκαίρως γνώση της αντίστοιχης ημερομηνίας και ώρας εξέτασής τους. Πλέον, οποιαδήποτε αλλαγή του Προγράμματος ενδέχεται να οδηγήσει στην πρόκληση σύγχυσης και δυσχερειών στην ομαλή διεξαγωγή των εξετάσεων.

**- Οι φοιτητές που δικαιούνται να συμμετέχουν στις εξετάσεις των παραπάνω μαθημάτων διατηρούν κάθε δικαίωμα να προσέλθουν βάσει της αντίστοιχης ημερομηνίας και ώρας εξέτασης της ομάδας τους, όπως αναγράφεται στο Πρόγραμμα που αναρτήθηκε.**

Ο Πρόεδρος Τμήματος

Κιέκκας Παναγιώτης

Αναπλ. Καθηγητής